रेडिट
रेडिट ( अंग्रेज़ी: reddit) एक अमेरिकी सामाजिक समाचार एकत्रीकरण (social news aggregation) वेब सामग्री रेटिंग (web content rating), और चर्चा वेबसाइट है। पंजीकृत सदस्य साइट की सामग्री जैसे लिंक, टेक्स्ट पोस्ट, और चित्र प्रस्तुत करते हैं, जिनपर फिर अन्य सदस्यों द्वारा वोट (अपवोट या डाउनवोट) किया जाता है। पोस्ट उपयोगकर्ताओं द्वारा बनाए गए बोर्डों में किए जाते हैं, जिन्हें "सबरेडिट्स" कहा जाता है। ये समाचार, विज्ञान, फिल्में, वीडियो गेम, संगीत, किताबें, फिटनेस, भोजन और छवि-साझाकरण जैसे विभिन्न विषयों को कवर करते हैं। अधिक अप-वोट वाले सबमिशन उनके सबरेडिट के शीर्ष की ओर दिखाई देते हैं और, यदि वे पर्याप्त अप-वोट प्राप्त करते हैं, तो अंततः साइट के फ्रंट (फ़्रण्ट) पेज पर आ जाते हैं। उत्पीड़न पर रोक लगाने के सख्त नियमों के बावजूद, रेडिट के व्यवस्थापकों को साइट को मॉडरेट करने में काफी संसाधन खर्च करने पड़ते हैं। एलेक्सा इंटरनेट के अनुसार जुलाई 2019 में रेडिट अमेरिका की 5वीं और दुनिया में 13वीं सबसे अधिक देखी गई वेबसाइट बन गई। इसके 55% उपयोगकर्ता संयुक्त राज्य अमेरिका से आते हैं, इसके बाद यूनाइटेड किंगडम से 7.4% और कनाडा से 5.8% हैं।